Diari Oficial de la Generalitat Valenciana


Sumari del DOGV 6838, del 10-08-2012 (2012/7785)

Informació pública de la modificació puntual número 4 del pla general d'ordenació urbana que afecta el sector SUE 7.
--------------------------------------------------------------------------------------------------------------------

### Dades del document

Número de DOGV
:   6838

Data del DOGV
:   10-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7785


Data del document
:   23-07-2012

Organisme emissor
:   Ajuntament de la Romana

Tipus de document
:   Anunci

Descriptors 

:   * Romana, la
    * pla d'urbanisme
    * administració local

Informació pública de la modificació puntual número 4 del pla general d'ordenació urbana que afecta el sector SUE 7. [2012/7785]  
El Ple de data 20 de juliol de 2012 va adoptar l'acord plenari de modificació puntual número 4 del pla general d'ordenació urbana del municipi de la Romana, sobre ordenació detallada en relació a la delimitació de tres subunitats d'execució en la unitat d'execució prevista en el pla general SUE 7, que passarien a denominar-se SUE 7.1, SUE 7.2 i SUE 7.3. A través del present escrit es realitza l'exposició al públic de l'acord esmentat, que copiat literalment diu així:  
  
«Vista la necessitat de procedir a una modificació puntual número 4 del pla general d'ordenació urbana del municipi de la Romana, sobre ordenació detallada en relació a la delimitació de tres subunitats d'execució de la unitat d'execució prevista en el pla general SUE 7, que passaria a denominar-se SUE 7.1, SUE 7.2 i SUE 7.3.  
Sent interés de l'Ajuntament de la Romana resoldre la situació del sector UE 7 Velaire del pla general d'ordenació urbana del municipi de la Romana que, per l'actual situació de crisi econòmica i immobiliària, ha tingut un desenrotllament urbanístic irregular, i ha afectat els drets de propietaris del sector d'este i l'interés general del municipi, que actualment no ha rebut la urbanització i, per tant, entregat a l'ús públic, i considerant necessari escometre una modificació del planejament per a delimitar tres unitats d'execució dins de l'actual unitat d'execució única del sector UE 7 a fi de facilitar una recepció futura i entrega a l'ús públic de la primera d'estes unitats.  
  
Amb la pretensió que, davant de les noves circumstàncies socioeconòmiques i financeres, la dita modificació permeta viabilitzar el desenrotllament urbanístic del sector SUE 7, havent sigut tramitat i adjudicat en el seu dia per a la seua execució mitjançant gestió indirecta a través d'agent públic urbanitzador.  
Vista la documentació tècnica redactada per l'arquitecte Francisco M. Caparrós Calatayud, justificativa del canvi de redacció contingut en el pla general d'ordenació urbana del municipi de la Romana, que afectaria l'ordenació detallada en tant que no es modifica l'àrea de repartiment ni l'aprofitament tipus.  
Vist l'informe tècnic de l'arquitecte tècnic de l'Oficina d'Urbanisme Juan Antonio Vera Mollá, favorable a la proposta de modificació puntual del pla general d'ordenació urbana del municipi de la Romana.  
  
Vist l'informe de Secretaria-Intervenció pel que fa al procediment que s'ha de seguir, de conformitat amb l'article 22.2.c de la Llei 7/1985, de 2 d'abril, Reguladora de les Bases del Règim Local.  
S'acorda per majoria absoluta dels assistents al Ple l'acord següent:  
  
Primer. Sotmetre a informació pública la documentació integrant de la modificació puntual número 4 del pla general d'ordenació urbana del municipi de la Romana que afecta el sector SUE 7 del pla general d'ordenació urbana del municipi de la Romana, per un període d'un mes a comptar de la publicació de l'anunci en el Diari Oficial de la Comunitat Valenciana, durant el qual el projecte de modificació diligenciat es trobarà depositat a l'oficina d'Urbanisme de l'Ajuntament, a l'efecte de la seua consulta pública i formulació de les al·legacions que s'estimen convenients.  
Segon. Publicar l'anunci d'informació pública en el Diari Oficial de la Comunitat valenciana i en un diari no oficial d'àmplia difusió a la localitat».  
Cosa que se sotmet a informació pública perquè conste i produïsca els efectes corresponents, i s'indica que el present acord esgota la via administrativa i s'hi podrà interposar recurs contenciós administratiu en el termini de dos mesos, comptats des de l'endemà de la notificació, davant del Jutjat Contenciós Administratiu d'Alacant. Amb caràcter potestatiu es podrà interposar recurs de reposició davant del mateix òrgan que ha dictat la resolució, en el termini d'un mes, i en este cas es pot interposar un recurs contenciós administratiu fins que no siga expressament resolt el de reposició, o s'haja produït la desestimació presumpta d'este.  
  
La Romana, 23 de juliol de 2012.- L'alcalde president: Manuel Hernández Riquelme.